b'\n_START_ARTICLE_\nPape\xc5\xbe Lando\n_START_SECTION_\n\xc5\xbdivljenjepis\n_START_PARAGRAPH_\nLando je bil langobardskega porekla iz Sabine, nedale\xc4\x8d vzhodno od Rima, po vsej verjetnosti v kraju Monterotondo; njegovemu o\xc4\x8detu uglednemu plemi\xc4\x8du z velikimi imetji okoli Sabine, je bilo ime Taino. Za pape\xc5\xbea je bil izvoljen v juliju ali avgustu 913. Iz njegovega \xc5\xbeivljenja vemo samo to, da je podelil privilegij cerkvi v svoji rodni Sabini. Poleg tega je znano, da je prenesel nad\xc5\xa1kofijski sede\xc5\xbe iz Bologne na metropolitanski sede\xc5\xbe v Raveni, po prizadevanjih same Teodore, Teofilaktove \xc5\xbeene. Kaj drugega ni znanega; le to, da je bil neopore\xc4\x8den mo\xc5\xbe._NEWLINE__NEWLINE_V njegovem \xc4\x8dasu so sever Italije napadali Ogri, jug pa Saraceni._NEWLINE_Umrl je nanadoma, morebiti umorjen, v februarju ali marcu 914.  _NEWLINE__NEWLINE_Pokopan je v stari Baziliki sv. Petra.\n_START_SECTION_\nPape\xc5\xa1ko ime\n_START_PARAGRAPH_\nTo je bil zadnji pape\xc5\xbe, \xc4\x8digar imena si ni privzel pozneje noben pape\xc5\xbe. Obenem je bil to zadnji pape\xc5\xbe pred Janezom Pavlom I.  (1978) in sedanjim Fran\xc4\x8di\xc5\xa1kom  (2013), ki je uporabil pape\xc5\xa1ko ime, ki ga pred njim ni uporabil \xc5\xa1e nih\xc4\x8de drug. Za Janeza-Pavla pa velja, da je vzel sestavljeno ime, katerih posamezne dele: Janez in Pavel so predhodniki \xc5\xbee uporabljali; s tem sta Janeza-Pavla hotela poudariti, da nadaljujeta dedi\xc5\xa1\xc4\x8dino Drugega vatikanskega koncila , ki sta ga vodila Janez XXIII. in Pavel VI. .'